**Referat fra møte i Områdeutvalget for Ura, Segelbergan og Novika 22.06.23**

Til stede: Lars Inge Ingebrigtsen, John Kåre Olsen, Trond Eirik Johansen og Clas Rønning

1. **Funksjonstid**

Den kommunale valgperioden definerer utvalgets funksjonstid, dvs ut 2023.

1. **Status for områdeutvalget**

Utvalget konstaterer at vi har fått liten respons på våre henvendelser til Alstahaug kommune. Eksempler på dette er henvendelser vedr skjøtselsplaner for fellesarealer og trafikksikkerhetsforhold langs Novikveien, 27.04.22. Det siste var også konkrete innspill til utarbeiding av plan for trafikk/trafikksikkerhet.

Til tross for at det er avholdt felles møte med kommunen der manglende kontakt med kommunen ble godt belyst ser det ikke ut til at den sentrale ledelsen ønsker å følge opp med konkrete grep.

Særdeles paradoksalt er det at Alstahaug kommune den 19. juni 2023, nok en gang inviterer samtlige innbyggere, lag og foreninger til å komme med forslag for å bedre trafikksikkerheten i kommunen! Dette kan tyde på svikt i den interne kommunikasjonen.

Summen av våre erfaringer svekker motivasjon for å gjøre en innsats for fellesskapet. Dette er alvorlig i ei tid da frivillig innsats løftes fram som en sentral bærekraft i alt samfunnsarbeid.

Vi ser oss nødt til å følge opp denne situasjonen på en mer aktiv måte.

1. **Tiltak**
2. Vi tar kontakt med Alstahaug kommunes kontrollutvalg der a) retningslinjer, organisering og drift av områdeutvalgene og b) intern organisering i kommunen drøftes.
3. Vi tar initiativ til et «stormøte» i oktober 2023.

Dette skal være et åpnet møte i samarbeid med de andre områdeutvalgene i kommunen (i inneværende valgperiode).

Her skal det settes lys på rolle, ansvar, kontakt med Alstahaug kommune og områdeutvalgenes framtidige eksistens.

Det nyvalgte formannskapet og fagansvarlige i kommunens sentraladministrasjon innkalles.

1. Vi følger opp saken om trafikksikkerhet (råkjøring) langs Novikveien og manglende oppfølging fra myndighetenes side. De respektive journalistene kontaktes.

Clas Rønning, ref.